b'\n_START_ARTICLE_\nFoxesj\xc3\xb8en\n_START_SECTION_\nVannveier\n_START_PARAGRAPH_\nFoxe Basin er en bred, vesentlig grunn fordypning, vanligvis mindre enn 100 meter (330\xc2\xa0ft) dyp, mot s\xc3\xb8r er det dybder opp til 400 meter. Tidevannet avtar fra 5 meter i syd\xc3\xb8st til mindre enn 1 meter i nordvest. Mesteparten av \xc3\xa5ret domineres landet i nord av landfast is, mens pakkisen er mer fremtredende mot syd. Foxe Basin er sjelden isfri f\xc3\xb8r september, men \xc3\xa5pen pakkis er vanlig gjennom sommeren. Sterk vind holder pakkisen i bevegelse og bidrar til de mange \xc3\xa5pne r\xc3\xa5ker som finnes i hele regionen. H\xc3\xb8yt innhold av  sedimenter i vannet f\xc3\xb8rer til at isen i Foxe Basin er m\xc3\xb8rk og lett kjennelig fra annen is det canadiske arktiske omr\xc3\xa5de.\n_START_SECTION_\nKysten\n_START_PARAGRAPH_\nTerrenget er steinet og utilgjengelig i den sydlige halvdel av regionen og geneirelt flatt i de nordlige omr\xc3\xa5der. H\xc3\xb8ye klipper finnes over den sydlige del av regionen hvor de fleste sj\xc3\xb8fugl hekker. Mudderflater og tidevannsflater opp til 6,5\xc2\xa0km brede finnes i den enorme lavlandsseksjonen i det \xc3\xb8stlige Foxe Basin, s\xc3\xa5 vel som i viker i Southampton Island.\n_START_SECTION_\nFauna\n_START_PARAGRAPH_\nFoxe Basin er et lite kjent omr\xc3\xa5de i den canadiske arktiske region, selv om den har et rikt biologisk mangfold. Det er utallige mengder med gr\xc3\xb8nlandshval i den nordlige del av omr\xc3\xa5det, og store mengder av storkobbe og den st\xc3\xb8rste bestand av hvalross i Canada (over 6 000 individer). Ringsel og isbj\xc3\xb8rn er vanlig i Southampton Island, som har en av de st\xc3\xb8rste bestandene av isbj\xc3\xb8rn i Canada.'